Kvala Belaitas

Kvala Belaitas () – miestas vakarų Brunėjuje, Pietų Kinijos jūros pakrantėje, prie Belaito upės žiočių, šalia Malaizijos sienos. Belaito rajono administracinis centras. Keliai į Muarą, Mirį (Malaizija), prie Belaito upės yra prieplauka. Apylinkėse vykdoma naftos ir gamtinių dujų gavyba, vykdomas laivų remontas. Veikia kelios mokyklos, mečetė, bažnyčia, viešbučiai.

Istorija 

Iki XX a. pr. Kvala Belaitas buvo mažas žvejų kaimas, bet išaugo pradėjus naftos ir dujų gavybą.

Brunėjaus miestai